**Princz András**

A BOMEK alapító tagja

05-0067

Okleveles gépészmérnök

Született: Miskolc, 1948.04.12,

Miskolci lakos

A miskolci Nehézipari Műszaki Egyetem Gépészmérnöki Karán vegyipari gépészeti szakon és ágazaton végzett 1972-ben. Több munkahelyen dolgozott 1993 előtt (1972-75 Vegyépszer, 1975-76 Miskolci Patyolat Vállalat, 1976-85 LKM, 1985-93 Energoindustria KV), majd magánvállalkozó lett a Princz Kft. tulajdonosaként. Időközben 1985-ben a Marx Károly Közgazdaságtudományi Egyetemen a Mérnök-közgazdász tagozat Ipar szakán mérnök-közgazdász oklevelet is szerzett.

Energiaipari tervezés, létesítés és üzemeltetés szakterületen valamint ipari szakértői szakágon beruházás és technológiai szerelés rész-szakterületeken már 1999-ben megkapta a kamarai szakértői jogosultságot. Széles referenciajegyzéke alapján szakértői jogosultságokat ipari technológiai rész-szakterületekre is kapott (2005). Felelős műszaki vezető és műszaki ellenőri jogosultságokat is szerzett (2008) a szakterületein.

Technológia szerelés és gyártóüzem, gyártervezés szakterületeken szakértő, épületgépészeti munkákhoz jogosultságai 2022-ben jártak le, műszakiellenőri és felelős műszaki vezetői jogosultságai 2028-ig érvényesek.